
Ehitusloa andmine (Näkineiu tn 26) 

1. ASJAOLUD JA MENETLUSE KÄIK

24.04.2018 ehitisregistri elektroonilisse keskkonda laekus läbivaatamiseks ehitusloa taotlus  Näkineiu tn 26 kinnistule aiamaja laiendamiseks ja ehitusteatised kogumismahuti, tuletõrjeveemahuti, salvkaevu ja kasvuhoone rajamiseks koos ehitusprojektiga „NÄKINEIU TN 26 SUVILA REKONSTRUEERIMINE JA LAIENDAMINE 062018_EP_v01“, peaprojekteerija Niina Kostina.
Ehitusprojekt on koostatud 07.03.2018 kinnitatud Narva Linnavalitsuse korraldusega nr 186-k projekteerimistingimuste alusel. 
25.04.2018 ehitisregistri  keskkonnas on genereeritud ehitusloa eelnõu nr 1812271/08789, menetluse nr 133033 ning suunatud Arhitektuuri- ja Linnaplaneerimise Ametile ja Päästeameti Ida päästekeskusele kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  mitu korda tagastatud puuduste kõrvaldamiseks.

26.06.2018 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
28.06.2018 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele ja projekteerimistingimustele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.
2.4. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
3. OTSUS

Anda  ehitusluba Näkineiu tn 26 kinnistule aiamaja laiendamiseks ja kogumismahuti, tuletõrjeveemahuti, salvkaevu ja kasvuhoone rajamiseks vastavalt ehitusprojektile „NÄKINEIU TN 26 SUVILA REKONSTRUEERIMINE JA LAIENDAMINE 062018_EP_v05“, peaprojekteerija Niina Kostina. 
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

